Imtella' April 13, 2021 It-tielet vaċċin, dak ta' Sputnik V, ġie approvat għall-użu fl-Indja hekk kif l-infezzjonijiet qed jiżdiedu fil-pajjiż. Il-vaċċin Sputnik V huwa meqjus sigur u jagħti t-92% tal-protezzjoni kontra l-Covid-19. S'issa fl-Indja ġew mogħtija aktar minn 100 miljun doża tal-vaċċini Covishield u Covaxin. Sal-aħħar ta' Lulju, il-pajjiż qed jaħdem biex ilaqqam 250 miljun persuna li qegħdin fuq il-lista ta' prijorità iżda l-esperti qalu li mhux qed jingħata biżżejjed tilqim fil-waqt u jekk ma jitħaffifx il-pass, il-mira mhux se tintlaħaq.